Anexa 3 la Ghidul solicitantului

**Program: Program Fondul pentru Modernizare**

**Prioritate: Program cheie 1: SRE și stocarea energiei - Sprijin pentru realizarea de noi centrale electrice și sisteme de încălzire-răcire bazate pe surse regenerabile de energie și pentru realizarea de capacități de stocare a energiei electrice**

**Apel de proiecte:** **Sprijinirea investiţiilor în noi capacităţi de producere a energiei electrice produsă** **din surse regenerabile pentru autoconsum**

**DECLARAȚIE UNICĂ**

Subsemnatul/subsemnata ... , posesor al BI/CI seria ... , nr. ..., CNP ..............., în calitate de reprezentant legal al ........................, cunoscând prevederile Codului penal privind falsul în declarații și falsul intelectual, declar următoarele:

*<Denumire solicitant>* depune Cererea de finanțare cu titlul <titlu proiect>, în cadrul **Apelului de proiecte** ***Sprijinirea investiţiilor în noi capacităţi de stocare a energiei electrice produsă din surse regenerabile***, lansat în cadrul Programului **Fondul pentru Modernizare**, **prioritatea** Program cheie 1: SRE și stocarea energiei - *Sprijin pentru realizarea de noi centrale electrice și sisteme de încălzire-răcire bazate pe surse regenerabile de energie și pentru realizarea de capacități de stocare a energiei electrice*,

De asemenea, declar pe propria răspundere că:

1. **Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul Solicitantului, după cum urmează:**

* proiectul pentru care se solicită finanţare nu a mai beneficiat de finanţare din fonduri publice, înainte de data depunerii cererii de finanțare. În situaţia în care o astfel de finanţare va fi disponibilă după transmiterea cererii de finanțare sau în timpul implementării proiectului, <*denumire solicitant*>, va informa de urgenţă Ministerul Energiei.
* *<denumire solicitant>*, nu se află în nici una din situaţiile de mai jos:
* este în stare de insolvenţă conform prevederilor legale în vigoare aplicabile;
* este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar, conform prevederilor legale în vigoare aplicabile;
* nu şi-a îndeplinit obligaţiile de plată a impozitelor, taxelor şi contribuţiilor de asigurări sociale, conform prevederilor legale în vigoare aplicabile;
* este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice, conform prevederilor legale în vigoare aplicabile;
* solicitantul/reprezentantul legal al solicitantului a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forță de res judicata;
* pentru solicitant și/sau reprezentantul legal s-a stabilit printr-o hotărâre judecătorească definitivă sau printr-o decizie administrativă definitivă că aceștia se fac vinovați de abatere profesională gravă deoarece au încălcat actele normative cu putere de lege și normele administrative sau standardele etice aplicabile sectorului profesional din care face parte persoana sau entitatea ori deoarece se fac vinovati de o conduită abuzivă care îi afectează credibilitatea profesională, atunci când o astfel de conduită trădează o intenție frauduloasă sau o neglijență gravă,în sensul art. 136 alin. (1) lit. c) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* pentru solicitant și/sau reprezentantul legal s-a stabilit printr-o hotărâre judecătorească definitivă că aceștia se fac vinovați decomiterea de infracșiuni pentru fraudă, corupţie, implicarea în organizaţii criminale, spălare de bani și finanțarea terorismului sau în alte activităţi ilegale, în sensul art. 136 alin. (1) lit. d) și următoarele din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, în detrimentul intereselor financiare ale Comunităţii Europene;
* solicitantul/reprezentantul legal al solicitantului a fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
* face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;
* este o întreprindere în dificultate, în conformitate cu prevederile art. 2, punctul 13 din Orientările privind ajutoarele de stat pentru climă, protecția mediului și energie pentru 2022 raportat la Orientările Comisiei privind ajutoarele de stat pentru salvarea și restructurarea întreprinderilor nefinanciare aflate în dificultate.
* terenul/clădirea pe care se face investiţia îndeplinește cumulativ următoarele condiţii la data depunerii cererii de finanțare:
* este disponibil/ă pentru investiţii
* este liber/ă de orice sarcini, în sensul că nu este afectat de limitări legale, convenţionale, judiciare ale dreptului real invocat, incompatibile cu realizarea activităţilor proiectului.
* nu face obiectul unor litigii în curs de soluţionare la instanţele judecătoreşti cu privire la situaţia juridică
* nu face obiectul revendicărilor potrivit unor legi speciale în materie sau dreptului comun.
* suprafața terenului/imobilului este acoperitoare pentru investiția propusă
* proiectul pentru care se solicită finanţare respectă şi va continua să respecte prevederile naţionale şi comunitare în următoarele domenii: eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, achiziţiile publice, precum şi orice alte prevederi legale aplicabile fondurilor europene structurale şi de investiţii;
* în cazul în care au fost demarate activităţi înainte de depunerea proiectului, eventualele proceduri de achiziţii publice aferente acestor activităţi au respectat legislaţia privind achiziţiile publice;
* Beneficiarul face parte din categoriile enumerate în ghid, respectiv: „Microîntreprinderile, întreprinderile mici sau mijlocii (inclusiv întreprinderi nou înființate), cât și întreprinderile mari constituite în baza Legii nr. 31/1990 privind societățile, republicată, cu modificările şi completările ulterioare, sau constituite în conformitate cu legislația specifică din statul membru a cărei naționalitate o deţin, care au înscrise în actul constitutiv activități privind producerea și comercializarea de energie electrică, corespunzătoare diviziunii 35: "Producția și furnizarea de energie electrică și termică, gaze, apă caldă și aer condiționat", clasa CAEN 3511 – Producția de energie electrică electrică este cuprinsă în domeniile de activitate înregistrate ale solicitantului din clasificarea codurilor CAEN rev. 2.”
* *<denumire solicitant>* are resursele financiare necesare pentru susţinerea implementării proiectului.

**B**. **Mă angajez ca entitatea** pe care o reprezint:

* să finanţez/e toate costurile neeligibile aferente proiectului;
  + să asigur/e resursele financiare necesare implementării optime a proiectului în condiţiile rambursării/decontării ulterioare a cheltuielilor;
  + să menţin/ă proprietatea proiectului şi natura activităţii pentru care s-a acordat finanţare nerambursabilă, pe o perioadă de cel puţin 5 ani după finalizare şi să asigur exploatarea şi mentenanţa în această perioadă, cu respectarea prevederilor regulamentelor comunitare;
  + să păstrez/e, pentru o perioadă de 10 ani începând de la data ultimului grant plătit, toate documentele necesare şi să ţin/ă o evidenţă specifică a grantului de care am/a beneficiat.
  + să asigur/e folosinţa echipamentelor şi bunurilor achiziţionate prin proiect pentru scopul declarat în proiect;
  + să asigur/e din alte surse de finanțare legal constituite finanțarea necesară pentru finalizarea proiectului în situația în care acesta nu va fi implementat în integralitate în termen de trei ani de la semnarea contractului de finanțare.;
  + să demonstreze în toate etapele de implementare a proiectului modul în care investiția contribuie la atingerea țintelor stabilite în cadrul Planului Național Integrat în domeniul Energiei și Schimbărilor Climatice (PNIESC) privind utilizarea energiei din surse regenerabile, a țintelor stabilite în cadrul FM, precum și la obiectivul de neutralitate climatică pentru 2050;
  + ca operarea infrastructurii construite prin proiect să fie realizată în condițiile legii;
  + să mențin/ă investiția pe perioada valabilității contractului de finanțare și să păstrez toate documentele aferente proiectului pe perioada de 10 ani de la data finalizării implementării proiectului, dar nu mai mică de 5 ani de la data plății soldului sau, în absența unei astfel de plăți, de la data efectuării ultimei raportări;
* este de acord şi va respecta toate condiţiile prevăzute în Ghidul Specific, precum şi în legislaţia comunitară şi naţională în vigoare, cu modificările şi completările ulterioare, în caz contrar este de acord cu rezilierea contractului;

**C** . In ceea ce priveste **evitarea dublei finanțări**, solicitantul reprezentat:

* nu a beneficiat şi nici nu beneficiază în prezent de finanțare din fonduri publice nerambursabile de la bugetul național şi/sau de la bugetul Uniunii Europene sau bugetele administrate de aceasta ori in numele ei, pentru activitățile specifice care fac obiectul prezentei cereri pentru finanțare.
* Declar în egală măsură că nu am cunoştință de vreo situație de ,,dublă finanțare” așa cum este ea definită la art. 9 din Regulamentul (UE) 2021/241 al Parlamentului European şi al Consiliului din 12 februarie 2021 șí la art. 191 din Regulamentul (UE, Euratom) nr. 2018/1046 privind normele financiare aplicabile bugetului general al Uniunii.

**D**. Subsemnatul ........................................, în calitate de reprezentant legal al *<denumire solicitant>*, care își exercită atribuțiile de drept pe perioada procesului de evaluare, selecție și contractare, declar pe propria răspundere, în baza informaţiilor pe care le deţin la această dată, că participarea în cadrul proiectului, nu este de natură a crea o situaţie de conflict de interese în conformitate cu prevederile naţionale și comunitare în vigoare sau să se afle într-o situaţie care are sau poate avea ca efect compromiterea obiectivității și imparțialității procesului de evaluare selecție, contractare și implementare a proiectului.

**E.** Imi exprim acordul ca Ministerul Energiei să fie autorizat, prin compartimentele de specialitate responsabile cu evaluarea, selecția și contractarea proiectului, să proceseze datele mele personale/ale instituției pe care o reprezint, în cadrul activității de evaluare, selecție și contractare, în baza Regulamentului (UE) nr. 679/2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE* (Regulamentul general privind protecția datelor), precum și prelucrarea, stocarea/arhivarea datelor conform normelor legale incidente.

De asemenea, prin prezenta sunt de acord cu prelucrarea datelor cu caracter personal în scopul mai sus menționat, cu furnizarea datelor personale, precum și cu accesarea și prelucrarea acestora în bazele de date publice cu scopul realizării verificărilor presupuse de ghidul specific aplicabil, acordând inclusiv dreptul Ministerului Energiei de a utiliza datele disponibile în baze de date externe în scopul identificării și calculării indicatorilor de risc în procesul de evaluare și selecție a cererii de finantare *cu titlul.*

Declar că am luat cunoștință de drepturile mele conferite de Regulamentul (UE) nr. 679/2016, inclusiv despre drepturile pe care subiecţii datelor cu caracter personal le deţin, dreptul la acces la date, dreptul la ștergerea datelor (,,dreptul de a fi uitat”), dreptul la restricționare, dreptul la portabilitatea datelor, dreptul la opoziție, dreptul la rectificare în conformitate cu prevederile legale în vigoare.

Modalitatea prin care solicit să fiu contactat în scopul furnizării de informații este sistemul electronic și/sau adresa de email ……………..…....…..și/sau fax ………...………………….

Declar că am înțeles această declarație de consimțământ, că sunt de acord cu procesarea datelor mele personale prin canalele de mai sus în scopurile descrise în această declarație de consimțământ**.**

**Declar că sunt pe deplin autorizat să semnez această declaraţie în numele** <denumire entitate juridica>**/parteneriat**

Semnătura Reprezentant legal/ Semnatura lider de parteneriat

Dată (zz/ll/aaaa)